User:কবি আমিনুল ইসলাম

বাবা মানে বটবৃক্ষ

আমিনুল ইসলাম

বাবার মতো আপন ভবে

নেইতো কেহ আর,

কষ্ট করে মোদের জন্য

ঘুচাবে অন্ধকার।

সকল দুখের সাথী তিনি

কষ্ট করে কত,

আশা পূরণ করে বাবা

চাই চাই যত।

রৌদ্রে পোড়ে কষ্ট করে

গায়ে ঝরে পানি,

বাবা তোমার মতো ভবে

আপন কেউ না জানি।

লাঙল কাধে হাতে পাচন

মাঠে যখন যাও,

ধরলে বায়না তোমার সাথে

বলো রোদে পুড়বে গাও।

তোমার মতো পৃথিবীতে

হয়না এমন কেহ,

মোদের সুখের জন্য বাবা

পুড়ছে তোমার দেহ।

তবুও তাকে কষ্ট বলো না

মিষ্টি মিষ্টি হাসো,

আমি কষ্ট পেলেই বাবা

তুমি ছুটে আসো।

কেন তুমি এমন করো?

বুঝতে পারিনি আজো,

দেখিনি আমি তোমায় বাবা

নিত্য নতুন সাজো।

সকল চাওয়া পাওয়া তুমি

পূর্ণ করেছো সবি,

তুমি বাবা সূর্যের মতো

আলোর প্রতিচ্ছবি।